སྔོན་གྱི་རྡོ་རིང་ཡི་གེ་དང་བྲག་བརྐོས་ཡི་གེ་ཁགཏུན་ཧོང་ནས་ཐོན་པའི་ཤོག་དྲིལ།ཤིན་ཅང་ནས་ཐོན་པའི་ཁྲམ་ཤིང་སོགས་ལ་ལྟ་ཀློག་བྱེད་པ་དང་གོ་དོན་རྙེད་དཀའ་བར་དམིགས་ཏེ་མི་ལོ་བཅུ་ལྷག་གི་སྔོན་ནས་བཙན་པོའི་དུས་ཀྱི་ཡིག་རྙིང་ཚིག་མཛོད།ཅེས་པ་གཙོ་སྒྲིག་བྱེད་པའི་འགོ་ཚུགས་ཤིང་།སྔོན་གྱི་མཁས་པས་འཆད་ཡུལ་དུ་མ་གྱུར་བའི་བརྡ་དོན་ཁག་ཅིག་ལ་འགྲེལ་འགོད་པའི་དཀའ་སྤྱད་བརྩོན་འགྲུས་གནང་།ཚིག་དོན་འགའ་ཞིག་གི་ཐད་གཞན་དྲིང་མི་འཇོག་པའི་རིགས་པའི་རྩལ་མངོན་པར་བྱས་པས་གྲོགས་པོ་ཁ་ཅིག་གིས་གཏེར་སྟོན་གསར་པ་དང་ཡིག་རྙིང་རྒྱལ་པོ་ཞེས་པའི་ཀུ་རེ་རྩེད་མོའི་ཡུལ་དུ་བྱེད།ཚིག་མཛོད་དེ་མི་འགྱངས་བར་བོད་ཀྱི་ཀློག་པ་པོ་རྣམས་ཀྱི་དགའ་སྟོན་དུ་སྤེལ་བར་ངེས།